CELEX: 32020R0974
Language: ro
Date: 2020-07-06 00:00:00
Title: Regulamentul de punere în aplicare (UE) 2020/974 al Comisiei din 6 iulie 2020 de înregistrare a unei denumiri în Registrul denumirilor de origine protejate și al indicațiilor geografice protejate [„Pecorino del Monte Poro” (DOP)]

7.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 215/11
               
            
         REGULAMENTUL DE PUNERE ÎN APLICARE (UE) 2020/974 AL COMISIEI
         din 6 iulie 2020
         de înregistrare a unei denumiri în Registrul denumirilor de origine protejate și al indicațiilor geografice protejate [„Pecorino del Monte Poro” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 15 alineatul (1) și articolul 52 alineatul (2),
         întrucât:
         
                     (1)
                  
                  
                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Pecorino del Monte Poro”, depusă de Italia, a fost publicată în Jurnalul Oficial al Uniunii Europene (2).
                  
               
                     (2)
                  
                  
                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Pecorino del Monte Poro” trebuie, prin urmare, înregistrată,
                  
               
                     (3)
                  
                  
                     Prin scrisoarea primită la 20 ianuarie 2020, autoritățile franceze au înștiințat Comisia că întreprinderea Cooperativa Fattoria della Piana Società Agricola, stabilită pe teritoriul lor, comercializase în mod legal produsul care beneficiază de denumirea comercială „Pecorino Monteporo” folosind în mod continuu această denumire de peste cinci ani și că acest aspect fusese abordat în cadrul procedurii naționale de opoziție.
                  
               
                     (4)
                  
                  
                     Deoarece întreprinderea Cooperativa Fattoria della Piana Società Agricola îndeplinește condițiile prevăzute la articolul 15 alineatul (1) din Regulamentul (UE) nr. 1151/2012 pentru a beneficia de o perioadă de tranziție în care să utilizeze legal denumirea comercială după înregistrarea acesteia, trebuie să i se acorde o perioadă de tranziție de trei ani în care să i se permită să utilizeze denumirea „Pecorino Monteporo”.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului pentru politica în domeniul calității produselor agricole,
                  
               ADOPTĂ PREZENTUL REGULAMENT:
         
            Articolul 1
            Se înregistrează denumirea „Pecorino del Monte Poro” (DOP).
            Denumirea menționată la primul paragraf identifică un produs din clasa 1.3 Brânzeturi din anexa XI la Regulamentul de punere în aplicare (UE) nr. 668/2014 al Comisiei (3).
         
         
            Articolul 2
            Întreprinderea Cooperativa Fattoria della Piana Società Agricola este autorizată să utilizeze denumirea „Pecorino Monteporo” pentru o perioadă de tranziție de 3 ani de la intrarea în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 iulie 2020.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 343, 14.12.2012, p. 1.
         
            (2)  JO C 333, 4.10.2019, p. 19.
         
            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).